
U IME REPUBLIKE SRPSKE !

Osnovni sud u Šamcu, sudija Arfan Aboudil, kao sudija pojedinac, uz sudjelovanje zapisničara Dragane Pavlović u krivičnom predmetu protiv optuženog Đ.S. sina S. iz P. , zbog u sticaju učinjenog krivičnog djela ugrožavanje sigurnosti iz člana 150. stav 1  Krivičnog zakonika Republike Srpske i nedozvoljena proizvodnja i promet oružja ili eksplozivnih materija iz člana 361. stav 1 Krivičnog zakonika Republike Srpske, a sve u vezi sa članom 56. KZ RS, po potvrđenoj optužnici Okružnog javnog tužilaštva Doboj broj: T15 0 KT 0040003 24 od 18.11.2024. godine, nakon zaključenog glavnog i javnog pretresa dana 25.07.2025. godine, u prisutnosti tužioca OJT u Doboju Gorana Rubila, optuženog Đ.S., branioca optuženog Gorana Blagojevića, advokata iz Šamca i oštećene S.Đ., dana 28.07.2025. godine u prisutnosti optuženog, donio je i javno objavio:

P R E S U D U 

Optuženi: Đ.S. sin S. i majke K., rođene J., rođen ... godine, u mjestu B., sa prebivalištem u mjestu P., zaselak …, opština P., Srbin, državljanin RS-BiH, JMB …, po zanimanju poljoprivrednik, živi u vanbračnoj zajednici, završio osnovnu školu, vojni rok regulisao, ne vodi se u VE, smatra se neosuđivanim, drugi krivični postupak se ne vodi,  

K r i v  j e

što je  

Dana 01.09.2024. godine, oko 16,30 časova, nakon što je došao do porodične kuće oštećene S.Đ. u mjestu P., …, opština P. kojoj se oštećena nalazila sa svojom porodicom, te kako niko do članova njenog domaćinstva nije mu otvorio vrata izrekao je ozbiljnu prijetnju da će ih sve pobiti, te u neposrednoj blizini kuće iz pištolja ispalio jedan hitac u vazduh, na koji način je kod oštećene S.Đ. i članova njenog domaćinstva izazavao ozbiljan strah za njihovu bezbjednost, da bi se osumnjičeni zatim udaljio u nepoznatom pravcu, da bi policijski službenici Policijske stanice Pelagićevo na osnovu usmene naredbe sudije za prethodni postupak Osnovnog suda u Šamcu od 01.09.2024. godine izvršili pretres porodične kuće, pomoćnih objekata, prostora oko kuće i vozila vlasništvo Đ.S. u mjestu Đ., opština P., kojom prilikom su pronašli pištolj marke „Crvena zastava“ M.57, kalibra 7,62 mm i 12 metaka za pištolj, kalibra 7,62 mm, kao i jednu ručnu bombu M.57, iako je znao da je nabavljanje i držanje bombe zabranjeno čime je postupio suprotno odredbama člana 2 stav 2 tačka 1 Zakona o oružju i municiji („Službeni glasnik Republike Srpske“, broj 26/16, 18/17 i 31/18),

dakle  ugrozio sigurnost nekog lica ozbiljnom prijetnjom da će njega ili njemu blisko lice  lišiti života i neovlašteno držao eksplozivne materije čije držanje građanima uopšte nije dozvoljeno,

čime je u sticaju učinio krivično djelo ugrožavanje sigurnosti iz člana 150. stav 1  Krivičnog zakonika Republike Srpske i nedozvoljena proizvodnja i promet oružja ili eksplozivnih materija iz člana 361. stav 1. Krivičnog zakonika Republike Srpske, a sve u vezi sa članom 56. KZ RS, te mu se na osnovu istoga zakonskog propisa a uz primjenu člana 46. a u vezi sa članom 62. i člana 49.,  te člana 52. KZ RS i člana 293. ZKP-a RS izriče
                             

Za učinjeno krivično djelo  ugrožavanje sigurnosti iz člana 150. stav 1  Krivičnog zakonika Republike Srpske 

NOVČANA KAZNA 
u iznosu od 500,00 KM (petstotinakonvertibilnihmaraka),

Navedenu novčanu kaznu optuženi je dužan platiti u roku od 3 mjeseca, po pravosnažnosti ove presude.

Na temelju čl. 50. st. 2. i 3. KZ-a RS ako osuđeni ne plati novčanu kaznu u cijelosti ili djelimično u ostavljenom roku, sud će narediti njeno prinudno izvršenje u postupku koji je propisan zakonom. Ako novčana kazna putem prinudnog izvršenja ne bude naplaćena u roku od jedne godine, sud će donijeti odluku o zamjeni novčane kazne kaznom zatvora, na način da se 100,00 KM, odnosno svaki započeti dnevni iznos novčane kazne zamjeni jednim danom kazne zatvora, s tim da kazna zatvora u tom slučaju ne može biti duža od dvije godine. Ako osuđena isplati samo dio novčane kazne, ostatak se srazmjerno pretvara u kaznu zatvora, a ako osuđena isplati i ostatak novčane kazne, izvršenje kazne zatvora se obustavlja.
                          
Za učinjeno krivično djelo nedozvoljena proizvodnja i promet oružja ili eksplozivnih materija iz člana 361. stav 1 Krivičnog zakonika Republike Srpske

USLOVNA OSUDA

KOJOM SE OPTUŽENOM Đ.S., ZA POČINJENO KRIVIČNO DJELO NEDOZVOLJENA PROIZVODNJA I PROMET ORUŽJA ILI EKSPLOZIVNIH MATERIJA IZ ČLANA 361. STAV 1 KRIVIČNOG ZAKONIKA REPUBLIKE SRPSKE, UTVRDJUJE

KAZNA ZATVORA U TRAJANJU OD 6 (ŠEST)  MJESECI

Koja se kazna neće izvršiti ako optuženi u roku od 1 (jedne) godine, po pravosnažnosti presude ne počini novo krivično djelo.

Na osnovu čl. 108. st. (3) ZKP-a RS oštećena S.Đ., kći T. iz P. se sa imovinsko pravnim  zahtjevom upućuje na parnicu. 

Na osnovu odredbe člana 82. Krivičnog zakonika Republike Srpske od optuženog Đ.S. oduzima se  pištolj marke „Crvena zastava“ kalibar 7,62 mm, sa okvirom u kojem se nalazi 6 metaka kalibra 7,62 mm, 6 metaka za pištolj kalibar 7,62 mm (ukupno 12 metaka za pištolj) i ručna bomba crne boje M.75 koji se po pravosnažnosti presude imaju uništiti.

[bookmark: _Hlk182995305]Na temelju čl. 99. st. 4. ZKP-a RS optuženi se oslobađa plaćanja troškova krivičnog postupka i isti padaju na teret budžetskih sredstava suda. 

O b r a z l o ž e n j e

Okružno javno tužilaštvo u Doboju podnijelo je ovome sudu optužnicu broj  T15 0 KT 0040003 24 od 18.11.2024. godine, protiv optuženog Đ.S. sina S. iz P. zbog u sticaju učinjenog krivičnog djela ugrožavanje sigurnosti iz člana 150. stav 1  Krivičnog zakonika Republike Srpske i nedozvoljena proizvodnja i promet oružja ili eksplozivnih materija iz člana 361. stav 1 Krivičnog zakonika Republike Srpske, a sve u vezi sa članom 56. KZ RS.

Osnovni sud u Šamcu, sudija za prethodno saslušanje je potvrdio optužnicu dana 13.12.2024. godine.

Nakon potvrđivanja optužnice, a u skladu sa članom 243. stav 5. Zakona o krivičnom postupku Republike Srpske sud je pozvao optuženog da se izjasni o priznanju ili poricanju krivnje za djela koja mu se optužnicom stavljaju na teret. 

Na ročištu koje je održano dana  19.02.2025godine optuženi je izjavio da  ne priznaje krivnju za djela koja mu se stavljaju na teret optužnicom od 18.11.2024.godine , te je sud zakazao održavanje glavnog pretresa, za dan 10.04.2025. godine i o tome uredno obavijestio stranke i oštećenu.

Na predmetni glavni pretres pristupila su sva pozvana lica, te je nakon uvodnih izlaganja i čitanja optužnice te predlaganja dokaza tužilaštva, iskaz u svojstvu svjedoka dala oštećena S.Đ.

Iz iskaza oštećene S.Đ. proizilazi da je optuženi dana 01.09.2024.godine prišao kući oštećene u kojoj se nalazila sa članovima svoje porodice, da je kroz prozor vidjela optuženog da je trčao prema njenoj kući sa pištoljem u ruci uz prijetnje“ sve ću vas pobiti“. Također navodi da su odnosi nje i optuženog bili dobri sve dok se on „nije ponovo oženio“ da od tada sa njim nije u dobrim odnosima obzirom da je oženio „ženu druge vjere“, a na okolnosti događaja navodi da su svi ukućani osjetili strah kada su čuli pucanj iz pištolja optuženog i da traži krivično gonjenje te naknadu štete ali da se o visini imovinsko pravnog zahtjeva ne može izjasniti.
Na unakrsna pitanja odbrane optuženog na okolnosti slanja pretećih poruka optuženom i vanbračnoj  supruzi optuženog te vrijeđanja iste na nacionalnoj osnovi, oštećena navodi da je davala iskaz u policiji i da ona nije slala te poruke, dok na okolnosti ispaljivanja hica iz pištolja navodi da je optuženi hitac isplaio pored njenog prozora, da je u kući bilo male djece i da su se svi osjećali ugroženo, te da je policija čauru pronašla kraj puta pored njenog prozora.

Na nastavku pretresa održanom dana 18.06.2025.godine izvedeni su dokazi tužilaštva u vidu iskaza svjedoka G.D., zatim svjedoka D.D., te materijalni dokazi uvidom i čitanjem Naredbe PS Pelagićevo o pretresanju objekata vlasništvo Đ.S. broj 15-4/01-230-1282/24 od 01.09.2024. godine, Izvještaja PS Pelagićevo o izvršenom pretresanju broj 15-4/01-230-1282/24 od 02.09.2024. godine, Zapisnika PS Pelagićevo o pretresanju stana i drugih prostorija kod Đ.S. broj 15-4/01-230-1282/24 od 01.09.2024. godine, Kriminalističko-tehničkog izvještaja PS Pelagićevo KU-41/24 od 01.09.2024. godine, Potvrde PS Pelagićevo o privremenom oduzimanju predmeta broj 15-4/01-30/24 od 01.09.2024. godine, Potvrde PS Pelagićevo o predaji predmeta broj 15-4/01-30/24 od 02.09.2024. godine, Zahtjeva PS Pelagićevo Osnovnom sudu Šamac za izdavanje naredbe za deponovanje privremeno oduzetih predmeta broj 15-4/01-230-1282/24 od 02.09.2024. godine, Naredbe Osnovnog suda u Šamcu broj 90 0 K 066816 24 Kpp 2 od 05.09.2024. godine, Foto dokumentacije PS Pelagićevo broj KU-41/24 od 04.09.2024. godine, Službena zabilješka PS Pelagićevo broj 15-4/01-927/24 od 01.09.2024. godine, Službena zabilješka PS Pelagićevo broj 15-4/01-928/24 od 01.09.2024. godine, Službena zabilješka PS Pelagićevo broj 15-4/01-924/24 od 01.09.2024. godine, Službena zabilješka PS Pelagićevo broj 15-4/01-931/24 od 02.09.2024. godine, 
Izvod iz KE od 11.09.2024. godine.                                                                                          

Iz iskaza svjedoka G.D., nevjenčane supruge optuženog, datog nakon upozorenja suda da može da odbije svjedočenje u predmetnom krivičnom postupku (obzirom na srodstvo sa optuženim), proizilazi da živi sa optuženim u P., da je bila zaposlena u „(...)“ u P. i da je dala otkaz jer je dobijala pretreće poruke na nacionalnoj osnovi. Svjedok navodi da je dobijala poruke sa sadržajem „da je ustaša“ , „ da joj nije mjesto tu i da odlazi“ zatim „ da će optuženog Simu svezati a nju silovati sl.“  , uz navode da je poruke dobijala od oštećene S.Đ. 
Na okolnosti događaja, preduzetih radnji optuženog u vezi izvršenja krivičnog djela ugrožavanje sigurnosti iz člana 150. stav 1  Krivičnog zakonika Republike Srpske navodi da je optuženi nakon što joj je oštećena S.Đ. uputila poruke da će optuženog vezati a nju silovati, dana 01.09.2024.godine otišao do kuće oštećene sa namjerom „da popričaju i da je zastraši!“ da prestane sa slanjem poruka, te da je optuženi na udaljenosti od 70 m od kuće oštećene, okrenut prema njoj a leđima u odnosu na kuću oštećene, ispalio jedan metak u zrak iz pištolja. 
Na okolnosti međusobnih odnosa optuženog i oštećene, navodi da je S.Đ. muže rođak od optuženog Đ.S., da su oštećena S.Đ. i optuženi Đ.S. bili u ljubavnoj vezi prije nego je ona započela vezu i počela živiti sa optuženim, te da je oštećena na nju ljubomorna i da joj zbog toga šalje preteće poruke sa namjerom da ona napusti optuženog i ode od njega.

Na okolnosti izvršenja djela nedozvoljena proizvodnja i promet oružja ili eksplozivnih materija iz člana 361. stav 1 Krivičnog zakonika Republike Srpske svjedok navodi da je prilikom pretresa kuće optuženog kod istog pronađena jedna bomba i da je to bomba koja je ostala od pokojnog oca optuženog. 

Na osnovu člana 148. stav 1. tačka a) Zakona o krivičnom postupku Republike Srpske svjedok D.D. odbila je svjedočenje obzirom da joj je optuženi stric, te se izjasnila da ne želi da svjedoči.

Iz dokaza u vidu Naredbe PS Pelagićevo o pretresanju objekata vlasništvo Đ.S. broj 15-4/01-230-1282/24 od 01.09.2024. godine, Izvještaja PS Pelagićevo o izvršenom pretresanju broj 15-4/01-230-1282/24 od 02.09.2024. godine, Zapisnika PS Pelagićevo o pretresanju stana i drugih prostorija kod Đ.S. .broj 15-4/01-230-1282/24 od 01.09.2024. godine, Kriminalističko-tehničkog izvještaja PS Pelagićevo KU-41/24 od 01.09.2024. godine, Potvrde PS Pelagićevo o privremenom oduzimanju predmeta broj 15-4/01-30/24 od 01.09.2024. godine, Potvrde PS Pelagićevo o predaji predmeta broj 15-4/01-30/24 od 02.09.2024. godine, Foto dokumentacije PS Pelagićevo broj KU-41/24 od 04.09.2024. godine sud je utvrdio da je prilikom pretresa kuće i pomoćnih objekata kod optuženog u P. izvršenog na osnovu naredbe Osnovnog suda u Šamcu dana 01.09.2024.godine u periodu od 19:15 do 20:00 sati pronađeno i privremeno oduzeto pištolj marke „Crvena zastava“ kalibar 7,62 mm, sa okvirom u kojem se nalazi 6 metaka kalibra 7,62 mm, 6 metaka za pištolj kalibar 7,62 mm (ukupno 12 metaka za pištolj) i ručnu  bombu crne boje M.75, te da je o istom sačinjena fotodokumentacija.

Iz dokaza u vidu Zahtjeva PS Pelagićevo Osnovnom sudu Šamac za izdavanje naredbe za deponovanje privremeno oduzetih predmeta broj 15-4/01-230-1282/24 od 02.09.2024. godine, Naredbe Osnovnog suda u Šamcu broj 90 0 K 066816 24 Kpp 2 od 05.09.2024. godine, proizilazi da su predmeti pronađeni prilikom pretresa kuće i pomoćnih prostorija optuženog deponovani kod PS Pelagićevo, 

Iz dokaza u vidu Službena zabilješka PS Pelagićevo broj 15-4/01-927/24 od 01.09.2024. godine, Službena zabilješka PS Pelagićevo broj 15-4/01-928/24 od 01.09.2024. godine, Službena zabilješka PS Pelagićevo broj 15-4/01-924/24 od 01.09.2024. godine, Službena zabilješka PS Pelagićevo broj 15-4/01-931/24 od 02.09.2024. godine proizilazi da su sačinjene na okolnosti obezbjeđenja lica mjesta prilikom pretresa, okolnosti zaprimanja prijave o izvršenju krivičnih djela, obavještenja dežurnog tužioca i sudije Osnovnog suda u Šamcu o izvršenju krivičnih djela.

Iz dokaza u vidu Izvoda iz KE od 11.09.2024. godine na ime optuženog proizilazi da se ima smatrati neosuđivanim licem.   
                                 
Na nastavku pretresa održanom dana 25.07.2025.godine iskaz u vlastitoj stvari dao je optuženi iz kojeg proizilazi da su njemu i njegovoj nevjenčanoj supruzi slali poruke da će njega svezati a suprugu silovati, da je dana 01.09.2024.godine otišao do kuće oštećene „da sa njom popriča“ , da mu niko nije otvorio vrata i da je na udaljenosti do 50 do 70 m okrenut leđima u odnosu na kuću oštećene isplaio jedan hitac u zrak iz pištolja da opomene oštećenu da „ih pusti na miru“ i „da prestane sa slanjem poruka“. 
Na okolnosti izvršenja krivičnog djela nedozvoljena proizvodnja i promet oružja ili eksplozivnih materija iz člana 361. stav 1 Krivičnog zakonika Republike Srpske navodi da je prilikom pretresa kod njega pronađena jedna bomba koja je ostala od rata, da je pripadala njegovom pokojnom ocu i da nije znao da se nalazi u njegovoj kući. Optuženi također navodi da je bio prisutan prilikom pretresa i da je potpisao Potvrdu o privremenom oduzimanju predmeta PS Pelagićevo od 01.09.2024.godine.
                                                
Nakon ovako datog iskaza optuženog odbrana optuženog se očitovala na način da je optuženi izjavio da priznaje izvršenje  oba krivična djela koja mu se stavljaju na teret.

Na upit suda optuženi se nesporno na glavnom pretresu izjasnio da priznaje da je u sticaju učinio krivično djelo ugrožavanje sigurnosti iz člana 150. stav 1  Krivičnog zakonika Republike Srpske i nedozvoljena proizvodnja i promet oružja ili eksplozivnih materija iz člana 361. stav 1 Krivičnog zakonika Republike Srpske, a sve u vezi sa članom 56. KZ RS.

Tokom završnog izlaganja tužilaštvo se najprije izjasnilo da na strani optuženog ne nalazi otežavajuće okolnosti te da iz provedenih dokaza i izjave o priznanju optuženog neporno proizilazi da je dokazano da je optuženi počinio krivična djela koja mu se stavljaju na teret, da iz iskaza optuženog, svjedoka i provedenih dokaza proizilazi da je optuženi krivično djelo ugrožavanja sigurnosti počinio pod izuzetno blagim okolnostima (obzirom na pretnje, udaljenost od kuće oštećene kada je jedan hitac iz pištolja opalio u zrak okrenut leđima) dok se u odnosu na krivično djelo nedozvoljena proizvodnja i promet oružja ili eksplozivnih materija iz člana 361. stav 1 Krivičnog zakonika Republike Srpske izjasnilo da iako je optuženi izjavom da je bomba ostala od njegovog oca iz rata, čime je pokušao da otkloni krivnju za posjedovanje bombe, da isto ne isključuje optuženog od odgovornosti za učinjeno djelo obzirom da je ista prilikom pretresa pronađena u njegovoj kući, te da ju je on dobrovoljno predao.

U završnoj riječi odbrana optuženog se izjasnila da je optuženi priznanjem oba djela i njegovim izraženim kajanjem doprinjeo okončanju postupka, da je iz provedenih dokaza jasno utvrđeno da motivi iz kojih je učinio krivično djelo ugrožavanje sigurnosti iz člana 150. stav 1  Krivičnog zakonika Republike Srpske te način izvršenja djela da je iz pištolja pucao u zrak a ne u pravcu kuće oštećene na udaljenosti od 50-70 m, ukazuju da je njegova namjera bila samo da je zastraši ( ne da se ugrozi njen život) kako bi prestala sa slanjem pretećih poruka njegovoj supruzi. Pored navedenog odbrana navodi da je riječ o sticaju krivičnih djela te da na strani optuženog postoji niz olakšavajućih okolnosti koje su utvrđene u toku postupka ( priznanje djela, invalid, teškog materijalnog stanja,nezaposleno lice, da nakon događaja nije preduzimao druge radnje na štetu oštećene, da nije sklon vršenju krivičnih djela i sl.) te je predložila sudu da se optuženom za izvršena krivična djela izrekne uslovna osuda.

Cijeneći sve izvedene dokaze kako pojedinačno, tako i u međusobnoj vezi, sud je van svake razumne sumnje utvrdio da je optuženi navedenim radnjama u izreci presude u sticaju učinio krivično djelo ugrožavanje sigurnosti iz člana 150. stav 1  Krivičnog zakonika Republike Srpske i nedozvoljena proizvodnja i promet oružja ili eksplozivnih materija iz člana 361. stav 1 Krivičnog zakonika Republike Srpske, a sve u vezi sa članom 56. KZ RS  na način da je dana 01.09.2024. godine, oko 16,30 časova, nakon što je došao do porodične kuće oštećene S.Đ. u mjestu P., …, opština P. u kojoj se oštećena nalazila sa svojom porodicom, te kako niko do članova njenog domaćinstva nije mu otvorio vrata izrekao je ozbiljnu prijetnju da će ih sve pobiti, te u neposrednoj blizini kuće iz pištolja ispalio jedan hitac u vazduh, na koji način je kod oštećene S.Đ. i članova njenog domaćinstva izazvao ozbiljan strah za njihovu bezbjednost, da bi se optuženi zatim udaljio u nepoznatom pravcu, da bi policijski službenici Policijske stanice Pelagićevo na osnovu usmene naredbe sudije za prethodni postupak Osnovnog suda u Šamcu od 01.09.2024. godine izvršili pretres porodične kuće, pomoćnih objekata, prostora oko kuće i vozila vlasništvo Đ.S. u mjestu …, opština P., kojom prilikom su pronašli pištolj marke „Crvena zastava“ M.57, kalibra 7,62 mm i 12 metaka za pištolj, kalibra 7,62 mm, kao i jednu ručnu bombu M.57, iako je znao da je nabavljanje i držanje bombe zabranjeno, čime je dakle  ugrozio sigurnost nekog lica ozbiljnom prijetnjom da će njega ili njemu blisko lice  lišiti života i neovlašteno držao eksplozivne materije čije držanje građanima uopšte nije dozvoljeno, što predstavlja zakonsko obilježje krivičnog djela ugrožavanje sigurnosti iz člana 150. stav 1  Krivičnog zakonika Republike Srpske i nedozvoljena proizvodnja i promet oružja ili eksplozivnih materija iz člana 361. stav 1 Krivičnog zakonika Republike Srpske.

Cijeneći dokaz u vidu iskaza saslušanog svjedoka G.D., nevjenčane supruge optuženog sud istoj u cijelosti poklanja vjeru u dijelu koji se odnosi na izvršenje krivičnog djela ugoržavanja sigurnosti iz člana 150. st. 1 KZ RS , cijeneći ga objektivnim i tačnim, u vezi sa izvedenim dokazim u vidu iskaza optuženog i materijalnom dokumentacijom u vidu Izvještaja PS Pelagićevo o izvršenom pretresanju broj 15-4/01-230-1282/24 od 02.09.2024. godine, Zapisnika PS Pelagićevo o pretresanju stana i drugih prostorija kod Đ.S. broj 15-4/01-230-1282/24 od 01.09.2024. godine, Kriminalističko-tehničkog izvještaja PS Pelagićevo KU-41/24 od 01.09.2024. godine te nalazi da je optuženi nakon što je G.D. od strane oštećene S.Đ.  u više navrata dobila prijeteće poruke na nacionalnoj osnovi, te poruku da će biti silovana a on vezan, sa pištoljem marke „Crvena zastava“ kalibar 7,62 mm dana 01.09.2024. godine, oko 16,30 časova, došao do porodične kuće oštećene S.Đ. u mjestu P., …, opština P. u kojoj se oštećena nalazila sa svojom porodicom, te kako mu niko od članova njenog domaćinstva nije otvorio vrata izrekao ozbiljnu prijetnju da će ih sve pobiti, te da je nakon toga u neposrednoj blizini kuće  na udaljenosti od 50-70 m iz pištolja ispalio jedan hitac u vazduh, na koji način je kod oštećene S.Đ. i članova njenog domaćinstva izazvao ozbiljan strah za njihovu bezbjednost.
U odnosu na iskaz dat na okolnosti izvršenja krivičnog djela nedozvoljena proizvodnja i promet oružja ili eksplozivnih materija iz člana 361. stav 1 Krivičnog zakonika Republike Srpske sud istoj nije poklonio vjeru jer je u suprotnosti sa izvedenim dokazima materijalne dokumentacije Izvještaja PS Pelagićevo o izvršenom pretresanju broj 15-4/01-230-1282/24 od 02.09.2024. godine, Zapisnika PS Pelagićevo o pretresanju stana i drugih prostorija kod Đ.S. broj 15-4/01-230-1282/24 od 01.09.2024. godine, Kriminalističko-tehničkog izvještaja PS Pelagićevo KU-41/24 od 01.09.2024. godine, Potvrde PS Pelagićevo o privremenom oduzimanju predmeta broj 15-4/01-30/24 od 01.09.2024. godine, Potvrde PS Pelagićevo o predaji predmeta broj 15-4/01-30/24 od 02.09.2024. godine,  kojim se dokazuje da je prilikom pretresa kuće optuženog kod istog pronađena bomba te da ju je on dobrovoljno predao, stoga sud taj dio iskaza svjedoka ne prihvata kao tačan i cijeni ih kao pokušaj poboljšanja položaja optuženog i otklanjanja krivične odgovornosti optuženog za izvršenje ovog krivičnog djela.

Cijeneći iskaz oštećene S.Đ. datog u svojstvu svjedoka, sud istoj poklanja vjeru na okolnosti da je optuženi  dana 01.09.2024.godine prišao kući oštećene u kojoj se nalazila sa članovima svoje porodice, da je kroz prozor vidjela optuženog da je njenoj kući prišao sa pištoljem u ruci te izrekao prijetnje „ sve ću vas pobiti“, zatim na okolnosti „ da su svi ukućani osjetili strah kada su čuli pucanj optuženog“ iz kojih sud kao nesporno nalazi da se tada kod oštećene i njenih ukućana preduzetim radnjama optuženog stvorio strah da će nju ili nejne ukućane (bliska lica)  lišiti života čime je nesporno ostvareno obilježje bića krivičnog djela ugrožavanje sigurnosti iz člana 150. stav 1  Krivičnog zakonika Republike Srpske.

Cijeneći dokaz u vidu iskaza optuženog datog u vlastitoj stvari, sud je istom poklonio vjeru u dijelu koji se odnosi na okolnosti preduzetih radnji u vezi izvršenja krivičnog djela ugrožavanje sigurnosti iz člana 150. stav 1  Krivičnog zakonika Republike Srpske , budući da je isti saglasan sa iskazima oštećene S.Đ. i svjedoka G.D. u pogledu odlučnih činjenica navedenih u činjeničnom dijelu optužnice, te kao neporno utvrdio da je optuženi sa pištoljem marke CZ dana 01.09.2024.godine otišao do kuće oštećene S.Đ., izrekao prijetnje koje su izazvale strah ( ugroženu sigurnost) oštećene i njene porodice i da je na udaljenosti od 50-70 m od njene kuće u zrak ispalio jedan hitac iz pištolja.  
Cijeneći iskaz optuženog sud je kao nesporno utvrdio i motiv za ovako preduzete radnje optuženog da je bio izazvan preduzetim radnjama oštećene S.Đ. u smislu da je njegovoj nevjenčanoj supruzi G.D. slala prijeteće poruke da će biti silovana a on vezan i da ju je vrijeđala na nacionalnoj osnovi obzirom da je hrvatica, te da je imao namjeru da oštećena sa tim prestane.

Iz navedenog sud kao nesporno cijeni i psihički odnos optuženog odnosno umišljaj da se izvrši krivično djelo ugoržavanja sigurnosti iz člana 150. stav 1  Krivičnog zakonika Republike Srpske, te nalazi da je optuženi predmetno krivično djelo učino sa direktnim umišljajem, budući da mu je cilj (motiv) odlaska do kuće oštećene i pucanje iz pištolja u vazduh, bio da zastraši oštećenu da prestane sa slanjem prijetećih poruka njegovoj nevjenčanoj supruzi, što je kod oštećene i nejne porodice (ukućana) iazvalo osjećaj ugroženosti i straha za život.

Cijeneći iskaz optuženog na okolnosti izvršenja krivičnog djela nedozvoljena proizvodnja i promet oružja ili eksplozivnih materija iz člana 361. stav 1 Krivičnog zakonika Republike Srpske sud istom nije poklonio vjeru da pronađena ručna bomba crne boje M.75 prilikom pretresa njegove porodične kuće nije njegova, da je ostala iz rata i da pripada njegovom pokojnom ocu  te da on nije znao da ju je njegov pokojni otac sakrio u kući. Za navedeno odbrana nije izvela niti jedan dokaz u vidu materijalne dokumentacije osim iskaz optuženog i njegove nevjenčane supruge koje sud ne prihvata kao tačne i cijeni ih kao pokušaj poboljšanja položaja optuženog i otklanjanja krivične odgovornosti optuženog za izvršenje ovog krivičnog djela.
Navedeni iskaz je u suprotnosti sa dokazima materijalne prirode u vidu Izvještaja PS Pelagićevo o izvršenom pretresanju broj 15-4/01-230-1282/24 od 02.09.2024. godine, Zapisnika PS Pelagićevo o pretresanju stana i drugih prostorija kod Đ.S. broj 15-4/01-230-1282/24 od 01.09.2024. godine, Kriminalističko-tehničkog izvještaja PS Pelagićevo KU-41/24 od 01.09.2024. godine, Potvrde PS Pelagićevo o privremenom oduzimanju predmeta broj 15-4/01-30/24 od 01.09.2024. godine, Potvrde PS Pelagićevo o predaji predmeta broj 15-4/01-30/24 od 02.09.2024. godine, Foto dokumentacije PS Pelagićevo broj KU-41/24 od 04.09.2024. godine, koje sud cijeni kao nesporne i poklanja im vjeru obzirom da je prilikom pretresa kod njega pronađena bomba te da je od njega privremeno oduzeta i deponovana kod PS, čime je po ocjeni suda ispunjeno obilježje bića krivičnog djela u vidu neovlaštenog držanja eksplozivne materije čije držanje građanima uopšte nije dozvoljeno.

Naime, krivično djelo ugrožavanje sigurnosti iz člana 150. stav 1  Krivičnog zakonika Republike Srpske čini onaj ko „ugrozi sigurnost nekog lica ozbiljnom prijetnjom da će njega ili njemu blisko lice lišiti života, teško tjelesno povrijediti, lišiti slobode ili oteti, ili nanijeti zlo podmetanjem požara, eksplozijom ili nekom drugom opšteopasnom radnjom ili sredstvom, “ te je sud iz provedenih dokaza u vidu iskaza oštećene S.Đ. koja navodi da su se ona i njena porodica prepali i osječali ugroženo, zatim G.D. koja navodi da je optuženi pucao iz vatrenog oružja te samog optuženog koji potvrđuje naovde iz činjeničnog opisa optužnice, te dovodeći iste u vezu sa materijalnim dokazom u vidu  Izvještaja PS Pelagićevo o izvršenom pretresanju broj 15-4/01-230-1282/24 od 02.09.2024. godine, Zapisnika PS Pelagićevo o pretresanju stana i drugih prostorija kod Đ.S. broj 15-4/01-230-1282/24 od 01.09.2024. godine, Kriminalističko-tehničkog izvještaja PS Pelagićevo KU-41/24 od 01.09.2024. godine, Potvrde PS Pelagićevo o privremenom oduzimanju predmeta broj 15-4/01-30/24 od 01.09.2024. godine i priznanjem optuženog nesporno utvrdio da je optuženi počino navedeno krivično djelo na način da je ugrozi sigurnost nekog lica ozbiljnom prijetnjom da će njega ili njemu blisko lice lišiti života ili teško tjelesno povrijediti.

Nadalje, krivično djelo nedozvoljena proizvodnja i promet oružja ili eksplozivnih materija iz člana 361. stav 1 Krivičnog zakonika Republike Srpske čini onaj „ko neovlašteno izradi, prepravi, drži, proda, nabavi, vrši razmjenu, unese u zemlju ili iz nje iznese, vatreno, hemijsko, biološko ili nuklearno oružje, municiju ili eksplozivne materije, ili kakvo drugo borbeno sredstvo čije izrađivanje, nabavljanje, prodaja, nošenje ili držanje građanima uopšte nije dozvoljeno ili je ograničeno,”. 
Iz provedenih dokaza tužilaštva u vidu Izvještaja PS Pelagićevo o izvršenom pretresanju broj 15-4/01-230-1282/24 od 02.09.2024. godine, Zapisnika PS Pelagićevo o pretresanju stana i drugih prostorija kod Đ.S. broj 15-4/01-230-1282/24 od 01.09.2024. godine, Kriminalističko-tehničkog izvještaja PS Pelagićevo KU-41/24 od 01.09.2024. godine, Potvrde PS Pelagićevo o privremenom oduzimanju predmeta broj 15-4/01-30/24 od 01.09.2024. godine, Potvrde PS Pelagićevo o predaji predmeta broj 15-4/01-30/24 od 02.09.2024. godine, Foto dokumentacije PS Pelagićevo broj KU-41/24 od 04.09.2024. godine, te priznanja optuženog sud je utvrdio da je prilikom pretresa kuće i pomoćnih objekata kod optuženog u P. izvršenog na osnovu naredbe Osnovnog suda u Šamcu dana 01.09.2024.godine pronađeno i privremeno oduzeto pištolj marke „Crvena zastava“ kalibar 7,62 mm, sa okvirom i u kojem se nalazi 6 metaka kalibra 7,62 mm, 6 metaka za pištolj kalibar 7,62 mm (ukupno 12 metaka za pištolj) i ručnu  bombu crne boje M.75,  iz čega sud nalazi da je optuženi počino navedeno krivično djelo na način da je neovlašteno držao ručnu bombu koja predstavlja eksplozivne materije čije držanje građanima uopšte nije dozvoljeno.

Cijeneći izvedene dokaze Naredbe PS Pelagićevo o pretresanju objekata vlasništvo Đ.S. broj 15-4/01-230-1282/24 od 01.09.2024. godine, Izvještaja PS Pelagićevo o izvršenom pretresanju broj 15-4/01-230-1282/24 od 02.09.2024. godine, Zapisnika PS Pelagićevo o pretresanju stana i drugih prostorija kod Đ.S. broj 15-4/01-230-1282/24 od 01.09.2024. godine, Kriminalističko-tehničkog izvještaja PS Pelagićevo KU-41/24 od 01.09.2024. godine, Potvrde PS Pelagićevo o privremenom oduzimanju predmeta broj 15-4/01-30/24 od 01.09.2024. godine, Potvrde PS Pelagićevo o predaji predmeta broj 15-4/01-30/24 od 02.09.2024. godine, Foto dokumentacije PS Pelagićevo broj KU-41/24 od 04.09.2024. godine sud je iste prihvatio kao tačne i poklonio im vjeru jer su u saglasnosti sa drugim dokazima (iskazima oštećene, svjedoka G.D. i optuženog) te je utvrdio da je prilikom pretresa kuće i pomoćnih objekata kod optuženog u P. pronađeno i privremeno oduzeto pištolj marke „Crvena zastava“ kalibar 7,62 mm, sa okvirom i u kojem se nalazi 6 metaka kalibra 7,62 mm, 6 metaka za pištolj kalibar 7,62 mm (ukupno 12 metaka za pištolj) i ručnu  bombu crne boje M.75,.

Cijeneći dokaze u vidu Zahtjeva PS Pelagićevo Osnovnom sudu Šamac za izdavanje naredbe za deponovanje privremeno oduzetih predmeta broj 15-4/01-230-1282/24 od 02.09.2024. godine, Naredbe Osnovnog suda u Šamcu broj 90 0 K 066816 24 Kpp 2 od 05.09.2024. godine, sud je utvrdio  da su predmeti pronađeni prilikom pretresa kuće i pomoćnih prostorija optuženog deponovani kod PS Pelagićevo, 

Cijeneći dokaz vidu Službena zabilješka PS Pelagićevo broj 15-4/01-927/24 od 01.09.2024. godine, Službena zabilješka PS Pelagićevo broj 15-4/01-928/24 od 01.09.2024. godine, Službena zabilješka PS Pelagićevo broj 15-4/01-924/24 od 01.09.2024. godine, Službena zabilješka PS Pelagićevo broj 15-4/01-931/24 od 02.09.2024. godine sud nalazi da su sačinjene na okolnosti obezbjeđenja lica mjesta prilikom pretresa, okolnosti zaprimanja prijave o izvršenju krivičnih djela, obavještenja dežurnog tužioca i sudije Osnovnog suda u Šamcu o izvršenju krivičnih djela.

Cijeneći dokaz u vidu Izvoda iz KE od 11.09.2024. godine na ime optuženog sud nalazi da se optuženi ima smatrati neosuđivanim licem.   
                              
Cijeneći izvedene dokaze tokom glavnog pretresa te dovodeći u vezu navedeno utvrđeno stanje sa izjavom optuženog datom na glavnom pretresu o priznanju izvršenja navedenih krivičnih djela  sud je van svake razumne sumnje cijenio da postoji dovoljno dokaza o krivnji optuženog, zatim da su se radnjama optuženog stekla sva bitna zakonska obilježja izvršenja navedenih krivičnih djela te je iste nesporno doveo u vezu sa priznanjem optuženog da je izvršio navedena krivična djela, stoga je optuženog oglasio krivim i izrekao sankcije navedene u izreci ove presude.

Slijedom navedenog, sud je optuženom za učinjeno krivično djelo ugrožavanje sigurnosti iz člana 150. stav 1  Krivičnog zakonika Republike Srpske izrekao novčanu kaznu u iznosu od 500,00 KM koju je dužan platiti u roku od 3 mjeseca, po pravosnažnosti ove presude, dok mu je za učinjeno krivično djelo nedozvoljena proizvodnja i promet oružja ili eksplozivnih materija iz člana 361. stav 1 Krivičnog zakonika Republike Srpske  izrekao uslovnu osudu kojom je optuženom za počinjeno krivično djelo  utvrdio kaznu zatvora u trajanju od 6 (šest)  mjeseci koja se kazna neće izvršiti ako optuženi u roku od 1 (jedne) godine, po pravosnažnosti presude ne počini novo krivično djelo.

Prilikom odlučivanja o vrsti i visini sankcije koja se optuženom ima izreći  sud je optuženom cijenio kako olakšavajuće tako i otežavajuće okolnosti.

Sud je na strani optuženog našao niz olakšavajućih okolnosti koje se po ocjeni suda imaju smatrati osobito olakšavajućim okolnostima, i to priznanje za učinjenje oba djela, njegovo iskreno kajanje za učinjena djela, da se smatra neosuđivanim licem, pobude iz kojih je učinio krivično djelo ugrožavanja sigurnosti iz člana 150 st. 1 KZ RS na način da je oštećena S.Đ. njegovoj nevjenčanoj supruzi G.D. slala prijeteće poruke u smislu da će biti silovana, protjerana i sl.,i vrijeđala je na nacionalnoj osnovi ( kao lice hrvatske nacionalnosti) iz ljubomore, obzirom da je prethodno bila u emotivnoj vezi sa optuženim, da je optuženi imao namjeru da zaplaši oštećenu, što je sud nesporno utvrdio obzirom da je optuženi jedan hitac iz vatrenog oružja (pištolja) ispalio u vazduh okrenut leđima u odnosu na kuću oštećene na udaljenosti od 50-70 m, te činjenicu da poslije nemilog događaja više nije bilo uznemiravanja, te njegove lične prilike odnosno da je invalid i da se ne može oslanjati na lijevu nogu, da je izrazito teškog materijalnog stanja, da nije zaposlen i da povremeno radi za dnevnicu poslove koje može obavljati obzirom na invalidnost, dok sud na strani optuženog nije našao niti jednu otežavajuću okolnost, , te je izrekao sankciju navedenu u dispozitivu presude, cijeneći da će se na taj način navedenom sankcijom i kaznom postići svrha kažnjavanja i da će se utjecati na optuženog da ne čini nova krivična djela. 

Cijeneći sve okolnosti učinjenog djela, kako objektivne tako i subjektivne prirode kao i samu ličnost optuženog, sud je mišljenja da će se svrha kažnjavanja postići izrečenom novčanom kaznom i uslovnom osudom i to naročito svrha specijalne prevencije i da je za očekivati da optuženi ubuduće neće činiti krivična djela. 

Sud je na osnovu odredbe člana 82. Krivičnog zakonika Republike Srpske od optuženog Đ.S. oduzeo pištolj marke „Crvena zastava“ kalibar 7,62 mm, sa okvirom i u kojem se nalazi 6 metaka kalibra 7,62 mm, 6 metaka za pištolj kalibar 7,62 mm (ukupno 12 metaka za pištolj) i ručnu  bombu crne boje M.75 koji se po pravosnažnosti presude ima uništiti.

Na osnovu člana 108. ZKP-a RS oštećena S.Đ. je sa eventualnim  imovinsko-pravnim zahtjevom upućena  na parnicu obzirom da se pred sudom nije mgla izjasniti o visini imovinsko pravnog zahtjeva.

Na osnovu člana 99. st. (4) KZ RS sud je optuženog kao nezaposleno lice , lošeg imovinsog stanja oslobodio obaveze od plaćanja troškova krivičnog postupka, te donio odluku da isti padaju na teret budžetskih sredstava suda.


    Zapisničar:								           Sudija
Dragana Pavlović                                                                                  Arfan Aboudil                                                                                                     


PRAVNA POUKA:  Protiv ove presude dopuštena je žalba Okružnom sudu u Doboju u roku od 15 dana od dana prijema iste a putem ovog suda.
  
